Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az ügyvédekről szóló 1998. évi XI. törvény 1998. július
Paragraph Index: 524

8. Az OBH 4081/1997. számú ügyben előterjesztett beadvány szerint a Pest Megyei Rendőr-főkapitányság 1996. február 28-án lefoglalta a panaszos gépkocsiját, arra hivatkozva, hogy az kapcsolatban áll bűncselekmény elkövetésével. A gépjármű lefoglalásának megszüntetésére a panasz előterjesztéséig nem került sor. Az ügyben beszerzett iratok szerint a panaszostól lefoglalt gépjárművet hamisított vámokmányokkal próbálták meg forgalomba helyezni. Erre tekintettel az állampolgári jogok országgyűlési biztosa általános helyettese megállapította, hogy a lefoglalásra törvényesen került sor, s a lefoglalás megszüntetéséről, illetve a gépjármű további sorsáról annak a bíróságnak kell majd dönteni, mely előtt az eljárás a vizsgálat idején még folyamatban volt.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes